4 likhoeli 2 dibeke tse fetileng #797 by Sefahleho93
Lebitso la ka ke Steven Ke fumane sebaka sena ka sekhahla se batla Longbow ea Apache-AH64 ebe ke bone c-5 setsing sena ho tloha ho e jarolla ha kea sheba morao sethaleng sena ho tloha ha e le ka milione mekhoa e metle le boiteko ba batho kenya ka har'a lifofane le liqapi ho leboha nako ea hao le mosebetsi o boima
Mosebedisi latelang (s) re Kea Leboha: ryalow DIPESALEME 44 SSO61SO - Modimo, re utlwile ka ditsebe - Bible Search
DIPESALEME 43 DIPESALEME 45
Thapelo ya Baiseraele ha ba hlotswe ke dira, leha ba sa ntsane ba tshepile Jehova.
Ho monga baphokodi. Pesaleme ya bana ba Kore. Sefela.
1Modimo, re utlwile ka ditsebe tsa rona, bontata rona ba re boleletse diketso tse phahameng tseo o di entseng mehleng ya bona, mehleng ya boholoholo. 2O lelekisitse ditjhaba ka letsoho la hao, hore o ba bee tulong tsa tsona; wa fedisa ditjhaba, hore o ba atise. 3Hobane ha ba ka ba hapa naha ka lerumo la bona, ha ba ka ba bolokwa ke letsoho la bona; empa ke ka le letona la hao, ke ka letsoho la hao le ka kganya ya sefahleho sa hao, hobane o ne o ba rata.
4Modimo, ke wena Morena wa ka! o laole topollo ya Jakobo! 5Ka wena re tla diha dira tsa rona, ka lebitso la hao re hatakele ba re tsohelang matla. 6Hobane ha ke tshepe seqha sa ka, ha ke bolokwe ke lerumo la ka; 7empa ke wena ya re namolelang direng tsa rona, ya tsielehisang ba re hloileng. 8Re ithorisa ka Modimo ka matsatsi wohle; re tla roka lebitso la hao ka ho sa yeng kae! (Sela.)
9Empa jwale, o re lahlile, o re apesitse dihlong, o lesitse ho tsamaya le makgotla a rona; 10o re balehisitse pela dira, ba re hloileng ba ikela le kgapo; 11O re neetse bona jwaloka dinku tse hlajwang, wa re qhalanyetsa hara ditjhaba; 12o rekisitse lefeela ka setjhaba sa hao, ha o a ka wa thethesa theko ya sona. 13O re etsa ntho e nyediswang ho ba ahileng pela rona, le tlako le sesomo ho ba re kopileng; 14o re etsa tshomo hara ditjhaba, le komo ya hlooho hara merabe. 15Dihlong tsa ka di pela mahlo a ka kamehla, maswabi a apesitse sefahleho sa ka, 16ha ke utlwa lentswe la mosomi le la motlaki, ha ke bona sera le mohlorisi.
17Re hlahetswe ke tseo kaofela; leha ho le jwalo, re ne re sa ka ra o lebala, re sa ka ra tlola selekane sa hao; 18pelo tsa rona di ne di sa ka tsa o furalla, le maoto a rona a sa ka a kgeloha ditsela tsa hao, 19ha o tla re thuhakanya dinaheng tsa diphokojwe, wa re apesa ka moriti wa lefu. 20Hola ra lebala lebitso la Modimo wa rona, ra emisetsa modimo osele matsoho a rona, 21na Modimo o ka be o sa ka wa tseba na? Athe o tseba makunutu a dipelo. 22Empa feela, re bolawa ka baka la hao ka matsatsi wohle, re lekantswe le dinku tse hlajwang.
23Phaphama! o robaletseng, Morena? O phaphame, o se ke wa re lahla ka ho sa feleng! 24O re patellang sefahleho sa hao, o leballang bomadimabe ba rona le ho tujwa ha rona? 25Hobane meya ya rona e tepelletse leroleng, mmele ya rona e kgomaretse mobu. 26Tsoha ho tla re thusa; o re namolele ka baka la mohau wa hao!